CELEX: 
Language: et
Date: 2013-11-16 00:00:00
Title: 2013/545/EL: Euroopa Parlamendi otsus, 17. aprill 2013 , Euroopa Liidu 2011. aasta üldeelarve täitmisele heakskiidu andmise kohta, IV jagu – Euroopa Kohus#Euroopa Parlamendi resolutsioon, 17. aprill 2013 , tähelepanekutega, mis on Euroopa Liidu 2011. aasta üldeelarve täitmisele heakskiidu andmist käsitleva otsuse lahutamatu osa, IV jagu – Euroopa Kohus

16.11.2013   
            
            
               ET
            
            
               Euroopa Liidu Teataja
            
            
               L 308/118
            
         EUROOPA PARLAMENDI OTSUS,
   17. aprill 2013,
   Euroopa Liidu 2011. aasta üldeelarve täitmisele heakskiidu andmise kohta, IV jagu – Euroopa Kohus
   (2013/545/EL)
   EUROOPA PARLAMENT,
   
               —
            
            
               võttes arvesse Euroopa Liidu 2011. aasta üldeelarvet (1),
            
         
               —
            
            
               võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 436 – C7-0227/2012) (2),
            
         
               —
            
            
               võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos institutsioonide vastustega (3),
            
         
               —
            
            
               võttes arvesse Euroopa Liidu toimimise lepingu artikli 287 kohaselt 2011. aasta kohta koostatud kontrollikoja kinnitavat avaldust, (4) mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust,
            
         
               —
            
            
               võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (5) eriti selle artikleid 50, 86, 145, 146 ja 147,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (6) eriti selle artikleid 164, 165 ja 166,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ja õiguskomisjoni arvamust (A7-0090/2013),
            
         
               1.
            
            
               annab heakskiidu Euroopa Kohtu kohtusekretäri tegevusele Euroopa Kohtu 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Liidu Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT L 68, 15.3.2011.
   
      (2)  ELT C 348, 14.11.2012, lk 1.
   
      (3)  ELT C 344, 12.11.2012, lk 1.
   
      (4)  ELT C 348, 14.11.2012, lk 130.
   
      (5)  EÜT L 248, 16.9.2002, lk 1.
   
      (6)  ELT L 298, 26.10.2012, lk 1.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Liidu 2011. aasta üldeelarve täitmisele heakskiidu andmist käsitleva otsuse lahutamatu osa, IV jagu – Euroopa Kohus
      EUROOPA PARLAMENT,
      
                  —
               
               
                  võttes arvesse Euroopa Liidu 2011. aasta üldeelarvet (1),
               
            
                  —
               
               
                  võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 436 – C7-0227/2012) (2),
               
            
                  —
               
               
                  võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos institutsioonide vastustega (3),
               
            
                  —
               
               
                  võttes arvesse Euroopa Liidu toimimise lepingu artikli 287 kohaselt 2011. aasta kohta koostatud kontrollikoja kinnitavat avaldust, (4) mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust,
               
            
                  —
               
               
                  võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (5) eriti selle artikleid 50, 86, 145, 146 ja 147,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (6) eriti selle artikleid 164, 165 ja 166,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ja õiguskomisjoni arvamust (A7-0090/2013),
               
            
                  1.
               
               
                  väljendab heameelt tõsiasja üle, et 2011. aastal oli Euroopa Liidu Kohtu („Euroopa Kohus”) käsutuses kulukohustuste assigneeringutena kokku 335 904 453,30 eurot (2010. aastal 323 784 221,30 eurot), ning et IV jao – Euroopa Kohus – assigneeringute täitmise määr oli 2011. aastal endiselt väga suur (kokku üle 98 % ja jaotise 2 assigneeringute puhul isegi üle 99 %); rõhutab, et täitmismäär oleks võinud olla 99 %, kui nõukogu ei oleks keeldunud järgimast komisjoni ettepanekut töötasu korrigeerimise kohta (+ 1,7 % tagasiulatuvalt 1. juulist 2011);
               
            
                  2.
               
               
                  rõhutab, et Euroopa Kohtu eelarve koosneb ainult halduskuludest, millest 75 % on seotud institutsioonis töötavate inimestega ning 25 % kinnisvara, mööbli, seadmete ja mitmesuguste jooksvate kuludega;
               
            
                  3.
               
               
                  märgib rahuloluga, et oma 2011. aasta aruandes märkis kontrollikoda, et ta ei leidnud olulisi puudusi seoses Euroopa Kohtu puhul auditeeritud inimressursse ja hankeid käsitlevate teemadega;
               
            
                  4.
               
               
                  väljendab heameelt asjaolu üle, et kontrollikoda järeldas oma audititööle tuginedes, et institutsioonide ja organite 31. detsembril 2011. aastal lõppenud eelarveaasta haldus- ja muude kulude maksed tervikuna ei sisaldanud olulisi vigu;
               
            
                  5.
               
               
                  väljendab muret selle pärast, et üldkohtus menetluses olevate kohtuasjade arv oli 2011. aastal endiselt väga suur (2010. aasta oli menetluses 1 300 kohtuasja ja 2011. aastal 1 308 kohtuasja); rõhutab, et kiire õigusemõistmine ei ole oluline mitte ainult institutsioonide tõrgeteta töö huvides, vaid ka toimiva majanduse jaoks, sest see suurendab õiguskindlust;
               
            
                  6.
               
               
                  nõuab tungivalt, et Euroopa Kohus analüüsiks, milliste korralduslike muudatustega oleks võimalik menetluses olevate kohtuasjade arvu vähendada, ja on veendunud, et üldkohtu personali tuleb suurendada; on seisukohal, üldkohtu kohtunike arvu suurendamise ettepanek, mis on alles nõukogus arutlusel, võiks seda suundumust aeglustada; palub üldkohtul analüüsida, kas selle suundumuse ümberpööramiseks on ka muid ettepanekuid, mis ei ole seotud inimressurssidega;
               
            
                  7.
               
               
                  juhib tähelepanu sellele, et Euroopa Kohtu 2011. aasta tegevust kajastav statistika näitab üldiselt, et tõhusust tuleb parandada menetluste kestuse osas; märgib, et eelotsuste puhul kulus juhtumi käsitlemiseks keskmiselt 16,4 kuud (2010. aastal kulus selleks 16 kuud); märgib, et hagide ja apellatsioonkaebuste menetlemisele kulus 2011. aastal keskmiselt vastavalt 20,2 ja 15,4 kuud (2010. aastal vastavalt 16,7 ja 14,3 kuud);
               
            
                  8.
               
               
                  märgib, et Avaliku Teenistuse Kohtu saabunud ja lõpetatud kohtuasjade arvu muutumine on viimastel aastatel ühtlane olnud (saabunud kohtuasju oli 2010. aastal 139 ja 2011. aastal 159 ning lõpetatud kohtuasju oli 2010. aastal 129 ja 2011. aastal 166);
               
            
                  9.
               
               
                  märgib, et Euroopa Kohus viis 2011. aastal lõpule 550 juhtumit, mida on tunduvalt rohkem kui eelnenud aastal (2010. aastal menetleti lõpuni 522 juhtumit), ning et nendest juhtumitest 370 puhul tehti otsus ja 180 juhul anti välja määrus;
               
            
                  10.
               
               
                  väljendab heameelt e-Curia rakenduse üle, mida hakati kasutama 2011. aasta novembris ja mis võimaldab menetlusdokumentide elektroonilist esitamist ja nendest teatamist; märgib rahuloluga, et Euroopa Kohtu puhul on see rakendus aidanud 2012. aastal 2011. aastaga võrreldes vähendada paberi kasutamist 25 % ja hoida kokku 150 000 eurot;
               
            
                  11.
               
               
                  toonitab, et e-Curia peab võimaldama kaotada aja jooksul suure osa kirjavahetusest ning sissetulevate ja väljaminevate dokumentide skaneerimise ning optimeerida sisemisi töövoogusid; palub esitada parlamendi eelarvekontrollikomisjonile täpse ülevaate kuludest, mis e-Curia rakenduse loomise, hoolduse ja ajakohastamisega kaasnevad;
               
            
                  12.
               
               
                  palub teavet meetmete kohta, mida on võetud selleks, et vältida infotehnoloogiasüsteemide tõrkeid, mis võivad e-Curia toimimist takistada;
               
            
                  13.
               
               
                  peab väga positiivseks, et 2012. aasta lõpuks olid e-Curia aktiivselt kasutusse võtnud 14 liikmesriiki, kaks Euroopa Vabakaubanduse Assotsiatsiooni liikmesriiki ja viis Euroopa Liidu institutsiooni (eelkõige parlament, nõukogu ja komisjon);
               
            
                  14.
               
               
                  väljendab heameelt selle üle, et on arendatud ja parandatud integreeritud juhtimissüsteemi SAP, mille võtsid 2008. aastal üheskoos kasutusele nõukogu, kontrollikoda ja kohus ning mis on oluline vahend kõigi kohtu finants- ja eelarvetoimingute haldamiseks; on seetõttu seisukohal, et tuleb tagada SAPi tõrgeteta töö;
               
            
                  15.
               
               
                  toetab Euroopa Kohtu algatust oma põhikirja ja kodukorra reformimiseks, arvestades kohtuasjade suurema arvuga seonduvaid probleeme; märgib, et mitmed seadusandjate poolt heaks kiidetud muudatused on juba jõustunud ja neid rakendatakse; väljendab ühtlasi lootust, et 2013. aastal võetakse vastu kiireloomulised struktuurimeetmed, mis võimaldavad eelkõige nimetada ametisse täiendavad Üldkohtu kohtunikud;
               
            
                  16.
               
               
                  märgib rahuloluga, et kohtulahenditega tutvumiseks on loodud uus otsingumootor ja et Euroopa Kohtu raamatukogu kataloog on internetis kättesaadav, sest tänu sellele on kodanikel võimalik Euroopa Kohtu kui liidu institutsiooni tööga paremini kursis olla;
               
            
                  17.
               
               
                  võtab teadmiseks, et Euroopa Kohtu haldusstruktuuri on muudetud, sest loodi protokolli ja teabe direktoraat; loodab, et 2012. aasta tegevusaruandes antakse üksikasjalik ülevaade sellest, millist kasu see muudatus on Euroopa Kohtu tegevusele andnud;
               
            
                  18.
               
               
                  on seisukohal, et Euroopa Kohtu tegevus liidu kunstipärandisse kuuluvate kunstiteoste kogu haldamisel on mahukas projekt, milleks on vaja erivahendeid; palub Euroopa Kohtul selgitada, kuidas see projekt seostub Euroopa Kohtu tavapärase tegevusega; märgib, et 2012. aastal maksis Euroopa Kohus 2 400 000 euro väärtuses kollektsiooni kindlustamise eest 7 500 eurot;
               
            
                  19.
               
               
                  tunneb heameelt selle üle, et Euroopa Kohus andis 2011. aastal 5 protsendile oma alalistest tõlkidest võimaluse lisada oma keelekombinatsiooni veel ühe töökeele; rõhutab, et see oli võimalik tänu intensiivsele keelekoolitusele;
               
            
                  20.
               
               
                  märgib, et selliste kuulamiste ja koosolekute arv, kus suulist tõlget kasutati, suurenes ka 2011. aastal ning see oli peamiselt seotud laienemisega ja Lissaboni lepingu jõustumisega;
               
            
                  21.
               
               
                  märgib, et tõlkide töölevõtmisel tehtav institutsioonidevaheline koostöö aitab Euroopa Kohtul suure hulga kulusid kokku hoida;
               
            
                  22.
               
               
                  märgib, et 2011. aastal lisandusid infrastruktuuri peadirektoraadi tööülesannete hulka uued tegevused, ning palub Euroopa Kohtul anda parlamendi eelarvekontrollikomisjonile lisateavet Euroopa Kohtu hoonete viienda laienduse ehitusprojekti kohta;
               
            
                  23.
               
               
                  tunneb heameelt selle üle, et Euroopa Kohus koostas aasta kohta põhjaliku ja üksikasjaliku tegevusaruande ning lisas sinna parlamendi palvel põhjaliku teabe personalijuhtimise kohta.
               
            
         (1)  ELT L 68, 15.3.2011.
      
         (2)  ELT C 348, 14.11.2012, lk 1.
      
         (3)  ELT C 344, 12.11.2012, lk 1.
      
         (4)  ELT C 348, 14.11.2012, lk 130.
      
         (5)  EÜT L 248, 16.9.2002, lk 1.
      
         (6)  ELT L 298, 26.10.2012, lk 1.